Number9dream

number9dream er den andre romanen til forfatteren David Mitchell.

Boken utspiller seg i Tokyo, hvor den snart 20 år gamle Eiji Miyake er på oppdrag for å finne faren sin som han aldri har møtt.

 Handlingsreferat 
Eiji venter ved en kafé foran Panopticon-bygningen i Tokyo. Akiko Kato, farens advokat, arbeider i denne bygningen. Eiji planlegger å møte Akito, og finne ut hvem faren hans egentlig er. Kapittelet veksler mellom beskrivelser av Eiji som venter ved kafeen, og fantasiene hans om møtet med Akiko Kato: først ser han for seg å prøve å bløffe seg inn i bygningen, før han stormer bygningen med våpen og stjeler filen hans. Deretter en enorm flom, som kan senke hele Tokyo under vann - og drukner ham. Deretter følger han subtilt Akiko Kato inn i en kinosal, og avlytter hennes møte med faren samtidig som en surrealistisk film spilles på kino-skjermen. Eiji driver ut av sine våkne drømmer, og tilbake ved kafeen observerer han alle kundene og servitrisene. Han blir tiltrukket av en servitør med en vakker hals, og han deler sigarettene sine med en gammel mann som ligner Lao Tsu. Men Eiji finner imidlertid aldri motet til å konfrontere Akiko Kato, om hvor faren hans befinner seg.

Eiji finner en jobb på hittegodskontoret ved en t-banestasjon. Sjefen hans, Mr. Aoyama, er bekymret for at en omstrukturering kan koste ham en jobb. Han blir paranoid, og anklager Eiji for å ha konspirert mot ham. Aoyama kidnapper en jernbane-sjef, og begår til slutt selvmord. Parallelt husker Eiji ungdomstiden sin på øya Yakushima, hvor han bodde sammen med tvilling-søsteren Anju etter at moren deres forlot dem. En dag skal Eiji til fastlandet, for å spille fotball-kamp. Før han reiser ber han torden-guden om å hjelpe ham å vinne. Eijis lag vinner kampen takket være ham, men når Eliji kommer tilbake til øya har Anju forsvunnet. Eiji oppdager at hun forsøkte å svømme til hvalsteinen, en stein midt i havet - og druknet. Eiji tar hevn på tordenguden ved å klatre til toppen av fjellet til statuens helligdom, og sage av statuens hode før han kaster hodet i havet.

I Tokyo mottar Eiji to brev. Den første var fra Akiko Kato, som forsøker å avskrekke Eiji fra å lete mer etter faren sin. Det andre brevet var fra moren hans, Mariko Miyake, som avslører detaljer om hans og Anjus fødsel og barndom. Moren deres hadde en velstående gift elsker. Men når hun ble gravid, forlot mannen henne. Mariko var en alkoholiker som var uegnet til å oppdra barn. Hun bestemte seg på et tidspunkt for å kaste Eiji fra balkongen utenfor leiligheten hennes. Men før hun rakk å gjennomføre denne planen, falt Eiji ned en trapp. Etter Eijis skader bestemmer moren seg for å bringe barna til øya, og gi dem til hennes egen mor slik at hun kan oppdra barna hennes. Samtidig som han spiller i en arkadespill, blir Eiji venn med Yuzu Daimon - en rik juss-student. Daimon venter på en jente som ikke dukker opp, så han bestemmer seg for å ta med Eiji til en bar med juletema i Shibuya. De plukker opp et par unge kvinner og Daimon tar dem med til en eksklusiv bar, hvor han oppfører seg veldig frekt mot servitrisen - som heter Miriam.

Daimon tar med seg Eiji og kvinnene til et hotell hvor de drikker og bruker narkotika. De har sex, men neste morgen våkner Eiji og oppdager at han har blitt stående igjen med regningen for hotellet. Daimon har forsvunnet. Eiji stikker av fra de ansatte ved hotellet, og befinner seg snart i nærheten av den samme baren foran Panopticon hvor han satt i begynnelsen av romanen. Han hjelper servitrisen med den vakre halsen, blir venn med henne og lærer navnet hennes: Ai Imajo. Men Eiji blir kidnappet av en yakuza-gjeng, og Daimon har også blitt kidnappet. Eiji oppdager at det foregår en yakuza-krig: Den gamle sjefen, Konosuke Tsuru, har forsvunnet og hans to underordnede, Jun Nagasaki og Ryutaro Morino, sliter med å erstatte ham. Det var Morino som fikk Eiji og Daimon kidnappet, fordi de tidligere hadde vært respektløse mot Miriam - Morinos datter.

Eiji våkner sener ei et ukjent hus. Han får besøk av Buntaro, utleieren sin, og oppdager at han er sønn av fru Sasaki - Eijis sjef ved t-banestasjonen. Fortellingen veksler deretter mellom Eijis opphold i huset, og en surrealistisk fortelling skrevet av fru Sasakis søster: Historiens hovedpersoner er tre antropomorfe dyr: Goatwriter, en litterær geit som samler og skriver historier. Fru Comb, hans tjener og kokk. En høne og Pithecanthropus, hans altmuligmann, en primitiv Hominidae. De bor i en ødemark som er ødelagt av krig. De bor i en buss, som reiser rundt av egen vilje.

Buntaro reiser på ferie med sin gravide kone, og ber Eiji passe på videoutleie-butikken hans i mellomtiden. Eiji tar kontakt med Kozue Yamaya, som etterforsket faren hans på vegne av Morino. Han ber henne gi ham informasjonen, men hun forsvinner før hun svarer. Senere blir han kontaktet av bestefaren Takara Tsukiyama, som ber om å få møte ham. Eiji forteller om en tragisk hendelse fra fortiden hans, når han ufrivillig forårsaket et barns dødsfall. Når Eiji går til en avtale med bestefaren, er ste-moren og søsteren hans der i stedet. Bestefaren hans har dødd. Eiji får seneere jobb ved et pizza-bakeri. En dag mottar han en pakke fra Kozue Yamaya: hun avslører at da hun var en ung mor, ble hun og babyen hennes kidnappet av Yakuza-medlemmer som betaling for ektemannens gjeld.

I tillegg ble Yamaya tvunget til å prostituere seg. Barnet hennes, også kalt Eiji, ble drept og organene hans solgt ulovlig i en Organdonasjon. Hun antas å være død, men sendte informasjon om Yakuza-medlemmer til flere personer hun stoler på - inkludert Eiji. Suga blir oppdaget, i forsøk på å hacke Pentagon. Han blir tilbudt jobb for dem i Saratoga, Texas. Men før han reiser til Amerika, gir han Eiji et spesielt datavirus som kan spre all slags informasjon via e-post. Eiji finner også en samtale på telefonsvareren sin, fra noen som påstår å være faren hans. Men når han går til denne avtalen, oppdager han at han har blitt narret av Yakuza.

Kategori:Engelske romaner
Kategori:Bøker fra 2001